نروژده آشیری ساغچی بیر آدام، ترور سالدیریسینا حاضیرلاشدیغی سببی ایله توتوقلاندی.
نروژ دؤولت تلویزیونو ن‌رک، ۲۰ یاش‌لی بو شخصین ترور ائیلمی پلانلاشدیردیغی شبهه‌سی ایله آپاریلدیغی محکمه طرفیندن دونن توتوقلاندیغی بیلدیردی.
نروژ استخبارات و گوونلیک تشکیلاتین‌دان (پ‌س‌ت) وئریلن آچیقلامادا، توتوقلانان شخصین، گئچه‌ن آی بروم شهرین‌ده النور ایسلام مرکزی مسجیدینه ائدیله‌ن ترور ائیلمی ایله باغلانتی‌سینین اولمادیغینی آچیقلادی.
استخبارات و گوونلیک تشکیلاتی آیریجا، آشیری ساغچیلارین گلن ایل نروژده سس گتیره‌جک بیر ترور ائیلمی گئچیرمه‌یه حاضیرلاشدیغی قونوسوندا دا توپلومو اویاردی.
نروژده بعضی آشیری ساغچی قروپلارین، یئنی زلندده‌کی ترور سالدیریسی، نروژده‌کی مسجید سالدیریلاری و آمریکاداکی عیرق‌چی سالدیریلاری دستکلدیکلری قید ائدیله‌ن آچیقلامادا،
"آشیری ساغچیلارین، مسلمانلار، یهودیلر و باتیلی اولمایان اینسانلارین توپلاشما یئرینه گلن ایل ترور سالدیریسی ائده‌بیله‌جگی یولوندا حاضرلیقلارین‌دان شبهه‌لنیریک. بونا گؤره ده تدبیرلریمیزی آرتیردیق" ایفاده‌سی ایشلدیلدی.
نروژین بروم شهرین‌ده ۱۰ آگوست‌دا آشیری ساغچی ۲۱ یاش‌لی فیلیپ مانشوس، النور ایسلام مرکزی آدلی مسجیده سالدیری تشکیل ائتمیش، حادثه‌ده بیر نفر یارالانمیش، شبهه‌لی ترور سالدیریسین‌دان دولایی توتوقلانمیشدی.
